IZĪRĒ
Otrās iespējas, Hjūgo.
Dzīvē tās negadās bieži.
Bet kaut kāda iemesla dēļ
tajā 1985. gada pavasarī tās bija visur.
Manai māsai un mūsu ģimenei radās otra iespēja būt kopā.
Daienai radās otra iespēja ar donu Pablo.
Un manai mammai radās otra iespēja mīlestībā.
Nu, mamm! Tikai mazas svinības tepat pagalmā pēc baznīcas.
Gribu, lai tā diena tev ir īpaša.
Nē, nevajag.
Man jau ir bijušas lielas kāzas.
Man svinības nevajag.
Jā, Maksimo. Tavai mammai jau ir bijušas lielas kāzas.
Kam - man?
Es nekad neesmu bijis precējies.
Bet par mani neraizējieties!
Lai gan varētu būt interesanti
uzvilkt zilu smokingu…
Zilu?
Nē! Tu izskatītos pēc smurfa.
Protams!
Es zinu. Tas bija joks.
Spēj iztēloties? Es viss…
Mums neko nevajag.
Atvainojiet!
Vienalga pārsteigsim viņus ar svinībām!
Jā. Man patīk mammai neklausīt.
Un tas būtu skaists pārsteigums.
Jā, arī tas.
Tūlīt atgriezīšos.
Jāmēģina atdot šo zilo smokingu.
Viņi teica, ka atpakaļ neņems.
Dons Pablo atgriezās Las Colinas tieši laikā,
lai satiktu vienu no saviem mīļākajiem viesiem -
popmūzikas superzvaigzni Rodolfo.
-Rodolfo! -Rodolfo!
-Don Pablo!
Prieks tikties, senais draugs!
-Man tāpat. -Iepazīsties ar Karlu!
Karla!
Rodolfo! Kā iet?
Vai baumas par kāzām ir patiesas?
RODOLFO MANA MĪLA
Ej iekšā, mīļā!
Es tevi panākšu.
Kā man apnikusi šī izlikšanās! Mums ar viņu nav nekā kopīga.
Izņemot to, ka abiem patīk militāristi.
Iesim! Esi savās mājās.
Tikmēr Daiena tika galā ar vienu no sarežģītākajiem darbiniekiem.
Daiena, mums jārunā.
Esmu pelnījis pazeminājumu.
Tu domā "paaugstinājumu".
Nē, pazeminājumu.
Es veicu ļoti, ļoti rūpīgu pašvērtēšanu
un atklāju, ka manas prasmes daudz labāk atbilst parasta baseina puikas amatam.
Labi. Esi pazemināts.
Brīnišķīgi.
Liels paldies, Daiena.
Lai to nosvinētu, varbūt varam aiziet uz tavu kabinetu
un vēl pēdējo reizi…
Labi. Varu nosvinēt viens.
Dāmas! Kura vēlas mango margaritu? Tu?
Nu, kas tad mums te atnācis!
Dons Perfektais.
Vienmēr prieks tevi redzēt, Esteban.
Vai Maksimo ir te?
Biju lūdzis tikšanos ar donu Pablo,
jo cerēju uz otru iespēju arī pats.
Nu…
Kā varu palīdzēt?
Zinu, ka pieļāvu briesmīgu kļūdu,
bet vairāk nekā jebkad esmu pārliecināts, ka mana vieta ir kūrortā.
Es gribētu atgūt savu darbu Las Colinas.
Tas ir grūts uzdevums.
Bet…
Daienai tu ļoti patīc un viņa zina,
cik kūrortam tu biji vērtīgs.
Domāju, ka viņa būtu gatava dot tev vēl vienu iespēju,
bet tev būtu jāpierāda, ka Espectacular tev nekad vairs netiks klāt.
Ko, jūsuprāt, Daiena teiktu, ja es sacītu, ka varu garantēt,
ka Espectacular kūrortā nekad nevienu vairs neapgrūtinās?
Es skaidri zinu, ko viņa teiktu:
"Pastāsti sīkāk! Es tevī klausos."
Es tevī klausos. Pastāsti sīkāk!
Sasodīts! Tik tuvu.
Mani iedvesmoja Rikardo Veras teiktais.
Viņš vēlējās, kaut vairāk būtu centies iegūt sabiedrotos, nevis ienaidniekus.
Varbūt arī mēs turpmāk varam būt sabiedrotie, nevis ienaidnieki.
Un ar "mēs" tu domā…
Don Pablo, drīkstu?
Daiena, vienmēr liels prieks!
Pag! Vispirms uzklausiet Maksimo ideju!
Ja tā jums tomēr nepatiks, tad jā - metiet ar skavotāju!
Jā. Es jūs piereģistrēju. Labi.
Ei, Himena!
Vai gadījumā neesi redzējusi man sūtītas Lorēnas vēstules?
Viņa man raksta ik pēc pāris dienām,
bet nu jau nedēļu neko neesmu saņēmis.
Redzēju viņas vēstuli pirms dažām dienām.
Vai to tu dabūji?
Nē.
Vai kāds zog manas vēstules no Lorēnas?
Vai tas tiešām notiek?
Kurš gan to darītu un kāpēc?
Vai esmu viņam ko nodarījis?
Vai tas ir tikai pārpratums?
Skaidrs.
Nu, vienalga paldies.
Atā!
Tā ir mana vēstule.
Ei!
Tātad es ar Fabjanu nevis cīnītos, bet sadarbotos?
Vai varu gan to, gan iemest ar skavotāju?
Las Colinas un Espectacular strādās ar te esošajām slavenībām,
lai tās pašas varētu nopludināt tādas ziņas, kādas vēlas.
Tādējādi man būtu nemitīga ekskluzīvu sižetu straume.
Viesis varēs apstiprināt to, kas par viņu tiks ziņots.
Un Las Colinas augstākajās aprindās tiks izslavēts
kā vienīgais kūrorts, kas ir drošs no nevēlamas publicitātes.
Ieguvēji būs visi.
Ja tas izdosies, tas būs izcili.
Vai varam to kaut kā izmēģināt?
Dons Pablo jau runāja ar vienu no mūsu viesiem,
un viņš piekrita piedalīties.
Atvainojiet! Viņa te nav. Tikai atvēru durvis, lai ielaistu gaisu.
Bet tas ir Rodolfo.
Es zināju!
Tu zodz mūsu abu vēstules.
-Neizliecies, ka neko nesaproti! -Jā!
Vaino mani! Man nekad nav paticis, ka tiecies ar māsasmeitu.
Man vajadzēja to izbeigt par katru cenu.
Tas ir sliktākais, ko esi izdarījusi. Un es redzēju, kā nokod dzīvu cāli.
Kāpēc tu mums to nodari?
Viņa ir labāka, nekā esi pelnījis,
un es nekad vairs neļaušu viņai tikties ar tādu žurku kā tu.
Kur ir viņas vēstule man?
Es tev nekad to neteikšu.
Sasodīts! Man nevajadzēja paskatīties uz atrasto mantu skapi.
Bet
es vienmēr turu to aizslēgtu.
Sasodīts! Esmu atstājusi to vaļā.
Nē…
Mīļais Memo!
Šī ir sliktākā vēstule, ko esmu rakstījusi.
Mana ģimene nevar atļauties manu braucienu uz Akapulko,
tāpēc šovasar es Las Colinas nestrādāšu.
Būt kopā ar tevi pa gabalu ir tādas mokas!
Kad domāju, ka drīz atkal tiksimies, tas vēl bija paciešams,
bet nu tas man ir par daudz.
Šī ir pēdējā vēstule, ko tev rakstu.
"Lorēna."
Tu slēpi šo vēstuli…
lai mani pasargātu?
Vēl 20 sekundes.
Ilgāk es labsirdību nepanesu.
Katrs stūrītis šai mājā ir pilns ar atmiņām, Hjūgo.
Maksimo!
Ir vēl agrs.
Man jāgatavojas, lai šodien atgrieztos darbā Las Colinas.
Kāpēc esi piecēlusies tu?
Kad dzīvoju pie Hulijas, es pirmo reizi pagaršoju kafiju.
Tā ir tik laba! Tiešām pamodina,
sevišķi, ja pieliek daudz cukura, kā es to izdarīju.
Lai nu kā, šodien aiziešu viņu apciemot.
Vai uzaicināt viņu uz kāzu ballīti?
Jā!
Labāk nē.
Viņa diezgan skaidri pateica, ka negrib būt ar mani.
Nekad nevar zināt.
Piemēram, mamma negribēja būt kopā ar Estebanu,
bet es visu laiku dzīvoklī kaut ko salauzu
un viņš to laboja un stomījās, un svīda,
un nu viņi rīt precēsies…
Redzi, Hjūgo, šī nodaļa ir gan par Huliju, gan par mani…
Nāku!
…un to, kā viņa beidzot nolēma tiekties pēc tā, ko grib.
-Sveika! Nāc iekšā! -Hola!
Visu, ko biji atstājusi, saliku šajā somā.
Pārsvarā zeķes un riebīgs daudzums konfekšu.
Paldies. Vai esi slima?
Nē, bet… darbā pateikšu, ka esmu slima.
Čads šodien aizbrauc, un atvadīties visu priekšā
būtu pārāk dīvaini.
Turklāt, ja nu Daiena izdomā mani atlaist, kad Čads būs prom?
Es ar to visu netikšu galā.
Visi šķiras.
Es ar Robertu,
tu ar Čadu,
Maksimo ar Izabellu…
Jā, es par to dzirdēju.
Vēl divi cilvēki, no kuriem gribu izvairīties.
Nu,
kā zini, pēdējā gada laikā es slēpos diezgan daudz,
bet manas problēmas sāka atrisināties tikai tad,
kad es tām stājos pretī.
Todien, kad es cerēju Las Colinas atgriezties,
kāds cits atvadījās.
Man jūsu pietrūks. Patiešām.
Ektor,
piedod, ka es tevi gandrīz atlaidu.
Tas nekas, amigo.
Bet uz brīdi man jau likās, ka būšu Ektors - bezdarba kolektors.
"Hermigo"!
"Memigo"!
Lai veicas, Čad!
Neaizmirsti rakstīt!
Neviens cits man vairs neraksta.
Skaidra lieta.
Esi uzmanīgs!
Ja tev kaut ko vajag - jebko…
Zvanīšu donam Pablo.
Nu, draugi,
tas bija ļoti… lieliski.
Meitenes, paldies
par idiotiem.
Labu načo!
Es…
ilgošos
pēc visiem
jums.
Visu labu!
-Labi. -Ektor!
Neguli ar manu mammu!
Tas bija ļoti labā spāņu valodā.
Čad!
Lai viss labi veicas!
Ceru, ka ceļojums būs labs un tu atradīsi visu, ko meklē.
Paldies. Tu arī.
Iešu visu sagatavot.
Es nu dodos.
-Atā! -Adios!
Nebija tik slikti.
Redzi,
katrs cilvēks, ko Hulija satika, deva viņai pašapziņu,
lai varētu satikt nākamo cilvēku.
Sāra aizveda pie Čada, un Čads aizveda pie…
Hulija, atnāc uz manu kabinetu!
Teikšu uzreiz.
Nav vajadzības runāt riņķī un apkārt.
Esi atlaista.
Ak dievs! Es pajokoju!
Vai domāji, ka tas ir nopietni?
Protams, ka tā domāju.
-Tava sejas izteiksme! -Tas bija briesmīgs joks, Daiena.
Kāpēc te nevienam nav humora izjūtas?
Nē, es gribēju ar tevi parunāt,
jo daži veikali pilsētā grib pārdot tavu līniju.
Vai vari dažās nākamajās nedēļās uzšūt vairāk?
Jā! Protams.
Vai tu atkal nejoko?
Nē, tas nebūtu smieklīgi.
-Bet apsveicu! -Paldies.
Un Daiena deva Hulijai pašapziņu,
lai varētu satiktu nākamo,
-no kā viņa izvairījās. -Ak dievs!
Atgriezies!
Nofilmēts!
Kā bija?
Ļoti labi.
-Bēdīgi? Labi. -Superbēdīgi!
Bijām izdomājuši, ka Rodolfo ir paredzēta
ekskluzīva, privāta laulības ceremonija Las Colinas,
bet līgava ir pametusi viņu izmisušu pie altāra.
Un Espectacular šo izmisumu ir slepeni nofilmējis.
EKSKLUZĪVI!
Nākamajās nedēļās tas kļuva par Espectacular gada spēcīgāko sižetu.
Un Rodolfo acīmredzamās sirdssāpes par to, ka viņu pametusi sieviete,
uz ilgu laiku izbeidza jebkādas baumas par viņu.
Ieguvēji bija visi.
Maksimo, tikai Maksimo!
Tas pat nav jāsaka - savu darbu esi atguvis.
Es neiebilstu, ja jūs tomēr to pateiktu.
Savu darbu esi atguvis!
Liels paldies, Deivisas kundze.
Vai drīkstu paņemt šos ziedus uz mājām? Rīt manai mātei ir kāzas,
un es viņu pārsteigšu ar mazām svinībām mūsu pagalmā.
Protams.
Viņš vienu reizi pamatīgi salaida dēlī,
bet šo kūrortu ir izglābis nezin cik reižu.
Un viņš daudz ir izdarījis šejienes darbinieku labā.
Nez ko mēs varētu izdarīt viņa labā?
Jā.
Jā. Kāpēc tas izklausās dīvaini?
Jā.
Kāpēc tas neizklausās normāli?
Nora!
Tu izskaties tik skaista kā mūsu kāzu dienā.
Iesim?
Pat nespēju izteikt, cik biju pateicīgs
par to, ka mūsu mājās atkal valdīja rosība un prieks.
Nenokavējiet, ja?
-Nē! -Tiksimies tur.
Jā.
Tā. Ļoti labi.
Tagad pārvērtīsim šo pagalmu par brīnumzemi.
-Esi drošs, ka mums pietiks laika? -Mums ir stunda.
Būsi pārsteigta, ko varam izdarīt.
PĒC 55 MINŪTĒM…
Nu ir vēl nožēlojamāk.
Tev taisnība. Tas ir briesmīgi.
Es tikai gribēju izdarīt mammai ko jauku…
Kas tas viss ir?
Tas, ko tu un tava ģimene esat pelnījuši.
Tu pārliecināji Rikardo Veru, tu atrisināji problēmu ar Espectacular.
Tu upurēji savu dzeramnaudu, lai man palīdzētu.
Tu un tava māte atkal apvienojāt manu ģimeni.
Katru reizi, kad tu stāvēji man blakus, es izskatījos vēl skaistāks.
Tu esi izdarījis tik daudz Las Colinas cilvēku labā.
Mēs ar prieku tev atbildam ar to pašu.
Ej uz mātes kāzām!
Mēs parūpēsimies par šo.
Paldies jums visiem!
Esmu ļoti…
Paldies.
Sāra, Memo, iesim!
Atā!
Nora, vai tu ņem Estebanu par savu vīru?
Jā.
Esteban!
Vai tu ņem Noru par savu sievu?
Jā.
Bija vērts vingrināties.
Es jūs pasludinu par vīru un sievu.
Drīkstat noskūpstīt līgavu.
Tikmēr
Hulija aizgāja pie nākamā cilvēka, ar ko viņai bija jāizrunājas.
Čau!
Čau, Izabella!
Atnācu atvainoties.
Labi.
Klau…
Es nebiju godīga par to, kas notika ar Maksimo un mani…
un tāpēc es gribu lūgt piedošanu.
Es tikai gribu, lai esi laimīga.
Paldies.
Tas viss?
Jā, tas viss.
Es negribu, lai cilvēki uz mani dusmotos.
Īpaši tu.
Zinu. Un tā ir tava problēma.
Kā tu to domā?
Tu vienmēr uztraucies, ko par tevi domās citi.
Tu pieņēmi bildinājumu, par kuru nebiji pārliecināta,
jo negribēji sarīkot scēnu.
-Tieši tu teici, lai palieku ar Čadu. -Nē. Es teicu, lai tu pieņem lēmumu.
Es pieņēmu.
Bet ne tādu, kādu gribēji.
Tu man vienmēr būsi svarīga,
bet šis juceklis ar Maksimo notika tāpēc, ka nebiji godīga par to, ko gribi.
Ko tu gribi, lai daru?
Es gribu, lai beidz uzdot šo jautājumu.
Un pēkšņi
bija atlicis tikai viens cilvēks, kas Hulijai bija jāsatiek.
Lai dzīvo jaunlaulātie!
Rūgts!
Neraizējies, Memo!
Mūs abus ap stūri gaida kas labs.
Kā lai es priecājos, zinot, ka…
Kā man patīk šī dziesma!
Maksimo!
Nu, kad esi atguvis savu darbu un es esmu pazemināts,
izskatās, ka mēs atkal strādāsim kopā.
Es par to ļoti priecājos.
Tu man patīc.
Tu man atgādini skumjāku, vājāku,
mazliet saspiestāku manis versiju
ar mazākām pēdām, ne tik apjomīgam lokām un ļo…
Kur viņš palika? Es viņam izteicu komplimentu.
Don Pablo! Daiena! Vai tiesa? Vai galvenā baseina puikas vieta ir brīva?
Ir. Bet tu to nedabūsi.
Kā esam vienojušies ar donu Pablo, viņš būs prom daudz biežāk.
Tātad vajadzēs kādu, kurš ieņems viņa vietu uz laiku
un, kad viņš aizies pensijā, - pastāvīgi.
Tev nebūs laika strādāt par galveno baseina puiku.
Tagad tu gatavosies pārņemt manu vietu Las Colinas.
Beidzot mēs būsim Daienas labā un kreisā roka.
Par tavu spožo nākotni tur - Las Colinas!
Bet jaunu galveno baseina puiku tiešām vajadzēs.
Iespējams, zinu, kurš ir piemērotākais.
Kā jau teicu,
tas bija otro iespēju laiks.
Maksimo!
Izskatāmies labi!
Jā, vai ne?
Nu, ir jāievēro disciplīna.
Jāietur stingra diēta.
Daudz jāsporto.
Saldējuma man pietrūkst.
Ko?
Saldējums man garšo.
Maksimo,
tev man jāapsola, ka vienmēr atcerēsies savu ģimeni
un nekad neaizmirsīsi, kas dzīvē ir svarīgs.
Kāpēc tu man to saki?
Tu esi Maksimo Galjardo Ramoss.
Tev priekšā ir visa pasaule.
Bet tās grūtības, kas tev bijušas līdz šim,
ir nieks, salīdzinot ar tām, kas vēl būs.
Apsoli man!
Apsoli, ka nesāksi dzīties pēc tā, lai tikai būtu vairāk.
Pieņem labākus lēmumus nekā es par cilvēkiem, kurus mīli,
par to, kur esi piederīgs,
par to, kas tiešām ir svarīgs.
Jo, ja tā nedarīsi,
tu sāpināsi dažus no tiem cilvēkiem, ko šajā pasaulē mīlam visvairāk.
Kaut es to varētu apsolīt…
Bet tu zini, ka nevaru izmainīt to, ko darīšu.
Man tas ir jāizdzīvo.
Kā to izdarīji tu.
Tēvoci Maksimo!
Atvaino, Hjūgo!
Kā jau teicu,
šajā mājā ir daudz atmiņu.
Ballītē nebija vēl viena cilvēka -
Lupes. Un tam bija ļoti labs iemesls.
Lai veicas, Čad!
Neaizmirsti rakstīt!
Neviens cits man vairs neraksta.
Tas notika tā.
Kad tu atbrauci?
Šodien. Mani atveda Lupestante.
Tu par to samaksāji?
Lupe!
Mana vīra un savā vārdā…
Mēs gribējām jums pateikties par visu.
Par to, ka padarījāt mums šo dienu tik brīnišķīgu un īpašu.
Bet vienam cilvēkam es gribu pateikties īpaši.
Sāra!
Pat nezinu, kāpēc domāju, ka viņa nosauks mani.
Divpadsmit gadus es gādāju par savu ģimeni viena.
Visu to laiku es domāju:
"Es to varu pati. Neko vairāk man nevajag.''
Un tā ir -
man nevajag.
Piedod, Esteban!
Bet Sāra, stūrgalvīgā Sāra,
gribēja savai mātei ko vairāk par to, ko man vajadzēja.
Un par to es viņai esmu ļoti pateicīga.
Un Maksimo,
kurš mūsu dēļ tik smagi strādāja. Un Estebanam
par to, ka noturēja mūs kopā,
kad varējām zaudēt cits citu uz mūžu.
Dabūt otru iespēju mīlestībā…
var būt biedējoši.
Bet nu es redzu, ka tas var būt arī brīnišķīgi.
Nekad neļaujiet bailēm stāties ceļā mīlestībai!
Un, ja jums paveicas…
dabūt otro iespēju kā mums, ķeriet to ciet!
Paldies, bērni, ka man to iemācījāt.
Jau divreiz jūs man esat palīdzējuši redzēt skaidrāk.
Par mīlestību!
Nora, Esteban, esam sagatavojuši jums šovakar vēl pēdējo pārsteigumu.
Tas ir Rodolfo!
Tagad tu esi daļa no ģimenes.
Paldies, Lupe. Esmu tik laimīgs!
Labi.
Tev ir mēnesis laika, lai bildinātu.
Maksimo!
Hulija!
Kā tu zināji, ka būšu te?
Starp mums ir saikne.
Mums abiem ir lieli sapņi.
Mums abiem patīk skatīties pasaulē un iztēloties, kur reiz būsim.
Un šī ir septītā vieta, kur meklēju.
Maksimo…
Es mācos būt godīgāka pret sevi
un nebaidīties tiekties pēc tā, ko gribu.
Tāpēc esmu te.
Es gribu vairāk.
Gribu īstenot savus sapņus.
Gribu…
Gribu būt ar tevi.
Jau mēnešiem vienīgais, ko esmu vēlējies, ir otra Vecgada vakara iespēja.
Hulija!
Jau kopš brīža, kad tevi ieraudzīju,
es zināju, ka mums ir lemts būt kopā.
Un ar katru dienu tas pierādījās arvien vairāk un vairāk.
Laimīgu jauno gadu!
Redzi, Hjūgo, gads pat nebija pusē,
bet katrs no mums jau bija aizgājis tik tālu, meklējot,
kur tieši mums jābūt.
Daži no mums bija atraduši cilvēku, ar kuru būt kopā.
Daži no mums bija atraduši pārliecību par to, kas viņi ir un kur grib būt.
Daži no mums zināja, ka viņu vieta dzīvē ir tur, kur viņi jau ir.
Vai tur, kur viņi bija bijuši iepriekš.
Citi saprata, ka ir jādodas prom.
Vēl citiem…
tas bija jauns piedzīvojums.
Un dažiem no mums…
beigas nebūt nebija tik tuvu, kā bijām iedomājušies.
Tātad jūs ar Huliju satikāties?
Cik ilgi?
Kā šis stāsts beidzas?
Kāpēc tu domā, ka tas ir galā?
Jā, mēs sākām satikties.
Slepeni.
Un tad sāka iet patiešām traki.
Bet tas viss sākās tajā naktī.
Tātad Hulija iemācījās beigt slēpties no dzīves
un nostāties pretī cilvēkiem, kurus baidījās satikt.
Tieši tā, Hjūgo.
Un šī tev būs mācība…
Ak ve…
Vai gribi pagriezt to otrādi un attiecināt šo mācību uz mani?
A-ha.
Ir laiks viņu satikt.
Tu jau laikam negribēsi gaidīt mašīnā?
Pat neceri! Iešu iepazīties ar Huliju.
Kurš teica, ka tā ir Hulija?
Nu taču, tío. Ejam!
Tā.
Tēt?
Nu ve…
Tulkojusi Inguna Puķīte